42-roji kuopa (Grand Rapids, Mich.) 


STEPHANIE KRYGER nuo pat 
įstojimo prieš 26 metus pavyzdingai 
darbuojasi organizacijai. Kuopos pir- 
mininke išbuvo 4 metus, per pasku- 
tinius 15 metų tiksliai atlieka finansų 
sekretorės pareigas. Yra aktyviai dir- 
busi įvairiose komisijose ir atstova- 
vusi kuopą seimuose. 

Šešių metų bėgyje buvo Michigan 
valstijos direktorė. Darbuojasi para- 
pijos, labdarybės ir bažnyčios reika- 
lams. 

Garbės Narystė suteikta 29-tame 
seime, 1961 m. 


MARIJONA MEDLIN įstojo Są- 
jungon prieš 44 metus. Tame laiko- 
tarpyje energingai pasireiškė darbš- 
tumu įvairiose valdybos pareigose — 
iždininkė, iždo globėja ir kuopos pir- 
mininkė. Ypatingai pasižymėjo naujų 
narių įrašymu — nuo 1954 m. net 
40. Yra atstovavusi kuopą seimuose, 
dalyvaudavo diskusijose. 

Pasišventusi visuomenės reikalams. 

Pakelta į Garbės Nares 27-tame 
seime, 1957 m. 


46-toji kuopa (Chicago, Illinois) 


VICTORIA LEONE įstojo į 67-tą 
kuopą 1951 m. Kuopos valdyboj ėjo 
finansų sekretorės ir vicepirmininkės 
pareigas: Persikėlė į naujai organi- 
zuojamą 46-tąją kuopą 1953 m. Nuo 
įstojimo yra užėmusi įvairias komi- 
sijų ir valdybos pareigas, kaip tai 
programos direktorės, koresponden- 
tė, nutarimų sekretorė, vicepirminin- 
kė ir pirmininkė. Naujų narių vajaus 
metu siuntė aprašymus laikraščiams 
ir įrašė naujų narių. 

Vienus metus ėjo Chicagos apskri- 
ties pirmininkės pareigas atlikdama 
svarbių darbų, buvo reklamos komi- 
sijos pirm. ruošiant Chicagos apskri- 
ties 45 metų gyvavimo sukaktuves. 


Per paskutinius aštuoneris metus 
sėkmingai reiškiasi Centro sekretorės 
pareigose. Vienas iš svarbiausių at- 
liktų laimėjimų — gavimas leidimo 
operuoti apdraudos srityje Pennsyl- 
vania ir Connecticut valstijose. Tri- 
juose seimuose išrinkta prezidiuman 
sekretorės pareigoms. 

Svarbų ir reikšmingą darbą atliko 
Centro Valdybos narėms rengiant di- 
džiulę konferenciją Chicagoje 1959 
m., ir yra „Moterų Dirvos“ bendra- 
darbių eilėse. 

Centrą yra atstovavusi daugelį kar- 
tų A.L.R.K. Federacijoj ir Šiluvos 
koplyčios įrengimo komitete, užimda- 
ma įvairias valdybos pareigas. 

Be Sąjungos reiškiasi eilėj parapi- 
jinių bei įvairiose svetimtaučių orga- 
nizacijose, lietuvių vienuolynams 
remti, labdarybių draugijose, jų val- 
dybose ir lietuvių visuomenės reika- 
luose. 

Pakelta į Garbės Nares 30-tame 
seime, 1963 m. 


MARY SRUPSA organizacijoj dar- 
buojasi virš 30 metų. Pirmiausia įsto- 
jo į 20-tąją kuopą, vėliau į 67-tą, 
abiejose buvo valdyboje, įvairiose ko- 
misijose ir pritraukė daug naujų na- 
rių. 

Chicagos apskrityje ėjo raštininkės 
pareigas ir tris kart buvo Illinois 
valstijos direktorė. Taip pat reiškėsi 
daugelyj seimų, būdama Skundų ko- 
misijos narė ir dabartiniu metu antrą 
kartą eina Centro pirmos vicepirmi- 
ninkės pareigas. 

Ypatingai reikšmingą darbą atliko 
suorganizuodama 46-tąją kuopą iš su- 
manių, energingų Amerikos lietuvai- 
čių. Nuolat įrašo naujų narių, jų tar- 
pe ir savo tris dukteris. Kuopoje ke- 
linti metai užima finansų sekretorės 
pareigas ir narių pageidavimu pakel- 
ta į garbės pirmininkes. 

Daugelį metų darbuojasi lietuvių 
vienuolynų rėmėjų draugijose, lab- 
darybei ir lietuvių visuomenės reika- 

lams, užimdama įvairias valdybos pa- 
reigas. 

Garbės Narystė suteikta 27-tame 
seime, 1957 m. 


48-toji kuopa (Cicero, Illinois) 


A. fa. ELZBIETA BRAZAUSKIE- 
NĖ pirmiausiai įstojo į 2-rą kuopą 
1923 m. Kuopos istorijoj yra įrašyta 
veiklesniųjų narių tarpe. Vėliau per- 
sikėlė į 48-tąją kuopą, kurioj reiškėsi 
darbu ir aukomis. Abiejose kuopose 
pasižymėjo naujų narių įrašymu. Da- 
lyvavo seimuose ir du kart seimo 
rengimo komisijose. 

Pakelta į Garbės Nares 27-tame 
seime, 1957 m. 


Mirė 1963 m. spalio mėn. 18 d. 


MARIJONA GENIS įstojo kuopon 
1951 m. ir gyvai reiškėsi kuopos dar- 
buose. Jos pastangomis įrašytos 22 
naujos narės, visos pašalpos ir po- 
mirtinės skyriams. Ypatingai nusi- 
pelnė kuopai rengiant 1953 metų sei- 
mą. Atstovavo kuopą keliuose sei- 
muose. Centre gražiai atliko iždo glo- 
bėjos pareigas. 

Kuopoj yra buvusi nutarimų sek- 
retorė, iždininkė ir pirmininkė. Šešių 
metų bėgyje ėjo Chicagos apskrities 
vicepirmininkės pareigas. 

Darbuojasi parapijos naudai ir įvai- 
riose vienuolynų rėmėjų draugijose. 

Garbės Narystė suteikta 27-tame 
seime, 1957 m. 


TEKLĖ MIKOLAITIENĖ jau 36 
metai kaip priklauso Sąjungai. Būda- 
ma antroj kuopoj ėjo vicepirminin- 
kės nutarimų bei finansų sekretorės 
pareigas. Persikėlusi į 48-tąją kuo- 
pą 1939 m., tęsė veiklą, atlikdama ir 
šios kuopos valdyboje nutarimų sek- 
retorės bei iždo globėjos darbus. At- 
stovaudavo kuopą Chicagos apskri- 
tyje ir organizacijos seimuose ir įra- 
šė daug naujų narių. 


Jos dėmesys lygiai taip pat atkreip- 
tas į parapinius, lietuvių vienuolynų 
ir bendrai lietuvių visuomeninius rei- 
kalus. 

Pakelta į Garbės Nares 30-tame 
seime, 1963 m. 


AGNIEŠKA STAŠAITIENĖ įstojo 
į 2-rąją kuopą 1923 m., kurioj veik- 
liai darbavosi iki 1938 m. Šiais me- 
tais persikėlė į naujai organizuotą 
48-tą kuopą, kurioj nuolatiniai užėmė 
valdybos vietą. Visad stengėsi pri- 
traukti naujų jėgų ir už pasidarbavi- 
mą 2-roj kuopoj laimėjo dvi dovanas. 
Tuo pačiu entuziasmu dirbėjo ir 
48-toj kuopoj, kurioj pasistengė dar- 
buotis beveik kiekvieno parengimo 
komisijoj. 

Illinois direktore išbuvo du metu 
ir prisidėjo prie visų parapinių bei 
visuomeninių darbų. 

Į Garbės narių eiles įstojo 25-tame 
seime, 1955 m. 


MARIJONA VAIČIŪNIENĖ pir- 
miausiai susipažino su organizacija 
1917 m., kada įstojo į 15-tą kuopą, 
Brockton, Mass., kurioj tris metus 
sekretoriavo. Persikėlus į Grand Ra- 
pids, Mich. padėjo sutvarkyti esan- 
čią 42-rąją kuopą, pirmininkavo 4 
metus ir padėjo suruošti aštuntąjį 
seimą pirmininkės pareigose. 

Persikėlusi gyventi Cicero, Ill., įsto- 
jo į 2-rąją kuopą, kurioj keletą metų 
išbuvo pirmininkę ir vicepirmininke. 
Nuo 1926 m. iki 1927 m. buvo Chica- 
gos apskričio pirmininke. 

Nuo 1937 metų energingai veikia 
48-toj kuopoj, kurios yra buvusi ir 
ilgametė pirmininkė. 

Organizacijos 7-tame seime, 1920 
m., buvo išrinkta Centro sekretore, 
kuriose pareigose išskiriant 4 metų 
laikotarpį nuolatiniai darbavosi iki 
1957 m., kada rezignavo, tuomi baig- 
dama 30 metų su virš uolaus pa- 
sitarnavimo atsakingose pareigose. 
Apart kitų svarbių atlikimų, ji pasi- 


